  Анжелика Тихонова корреспондент 16-тӥ куарусёнлы Удмуртиын 230 адямилэсь коронавирус инфекцизэ шараязы. Висьыны усемъёс пӧлын 53 пиналъёс но 65 арессэс ортчем 28 арлыдоос. Со сярысь элькунысь оперативной штаб ивортӥз. Диагноззы Ижкарын 136 улӥсьёслэн зэмаз, Глазкарын – 23, Дэри ёросын – 10, Воткаын – укмыс, Можга ёросын – тямыс, Эгра ёросын – сизьым, Вотка ёросын – куать, Сьӧлта, Кизнер ёросъёсын – быдэн вить, Можгаын, Ува ёросын – быдэн ньыль, Красногорск ёросын – куинь, Кез, Дэбес, Якшур-Бӧдья ёросъёсын – быдэн кык, Грак, Пичи Пурга, Сюмси, Шаркан ёросъёсын – быдэн одӥг. 136 адями висёнэз вормиз. 10 мурт кулӥз. Кышномуртъёслы 37, 44, 59, 85, 95 арес вал, воргоронъёслы – 57, 65, 69, 80, 85 арес Туннэ нуналлы Удмуртиын коронавирусэн 50 сюрс 201 черлан учыр лабораториосын зэматэмын. 41 сюрс 64 адями йӧназ. 1 сюрс 789 мурт улонысь кошкиз. Али 293-езлэн висисьёслэн тазалыксы секыт. Берло нуналскын элькунын коронавирус инфекцилы 6 сюрс 301 эскеронъёс ортчытӥзы.  Тегъёс: Тазалык Ижкар Удмуртия коронавирус  